¿Ye esi campu, el de les traducciones, una estaya que ta por trabayar?  Namás hai tres exemplos: dos de Tintín y ún dAstérix. Nun sé por qué nun cuayó eso, cuando yera un mediu fundamental pa que los rapazos sigan siendo nun futuru llectores de cómics, amás de familiarizalos col asturianu. Pero entiendo que pal pocu númberu de llectores ye mui caro pa una  editorial pagar los derechos dun personaxe como Astérix.    ¿Quiciabes el cómic ye un xéneru poco valoráu dientro de la lliteratura?  Tovía se considera al llector como un friki que namás llee coses de superhéroes. A mi, por exemplu, nunca me gustaron los cómics de superhéroes. De neñu prestábame la escuela de llinia clara franco-belga y, agora, coses como Persépolis, de Marjane Satrapi. Lo que llamen agora novela gráfica, como si llamalo asina fora más culto que dicir cómic.